Diari Oficial de la Generalitat Valenciana


Sumari del DOGV 3982, del 19-04-2001 (2001/3540)

ORDRE de 2 d'abril de 2001, de la Conselleria d'Agricultura, Pesca i Alimentació, per la qual es modifica l'Ordre de 3 de novembre de 2000, de la mateixa conselleria, i s'estableix l'import global màxim, en l'exercici 2001, de les subvencions per a obres de condicionament de camins rurals.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3982

Data del DOGV
:   19-04-2001

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2001/3540


Data del document
:   02-04-2001

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * suport econòmic
    * via rural
    * obres públiques
    * administració local
    * ajuda pública

ORDRE de 2 d'abril de 2001, de la Conselleria d'Agricultura, Pesca i Alimentació, per la qual es modifica l'Ordre de 3 de novembre de 2000, de la mateixa conselleria, i s'estableix l'import global màxim, en l'exercici 2001, de les subvencions per a obres de condicionament de camins rurals. [2001/M3540]
  
L'Ordre de 3 de novembre de 2000, de la Conselleria d'Agricultura, Pesca i Alimentació, establia ajudes per a obres de condicionament de camins rurals en els municipis, mancomunitats i entitats locals menors de la Comunitat Valenciana. En ella s'incrementaven, respecte de convocatòries anteriors, els límits de la inversió màxima auxiliable des de 5 milions fins a 20 milions de pessetes, i el de la subvenció que es concediria, des del 40% fins al 80% de la inversió.
  
Ateses aquestes circumstàncies i a fi de donar un termini suficient als ajuntaments per al compliment dels tràmits d'adjudicació, execució i certificació final d'obra, es creu convenient preveure la possibilitat de bianualitzar la inversió, de manera que puga ser certificada part de l'obra executada en l'exercici de 2001 i part en el de 2002.
  
D'altra banda, l'Ordre de 3 de novembre de 2000 esmentada, en l'article 1, segon paràgraf, estableix la fixació de l'import global màxim de les ajudes, mitjançant una ordre posterior, segons els pressupostos que s'aproven per a cada exercici.
  
Pel que s'ha exposat i de conformitat amb l'article 47.11 c) del Decret Legislatiu de 26 de juny de 1991, del Consell de la Generalitat Valenciana, pel qual s'aprova el Text refós de la Llei d'Hisenda Pública de la Generalitat Valenciana, en ús de les atribucions que em confereix l'article 35 de la Llei de la Generalitat Valenciana 5/1983, de 30 de desembre, de Govern Valencià,
  
ORDENE
  
Article 1
  
Es modifica l'article 7 de l'Ordre de 3 de novembre de 2000, de la Conselleria d'Agricultura, Pesca i Alimentació, la nova redacció del qual és la següent:
  
1. Les inversions objecte de subvenció podran tenir caràcter bianual, i hauran d'estar realitzades i justificades, necessàriament, amb anterioritat al 31 d'octubre de l'exercici següent al de concessió.
  
2. L'entitat peticionària haurà d'enviar les relacions valorades i certificacions d'obra (una per cada anualitat), en els models normalitzats (disponibles en els llocs mencionats en l'article 4, punt 1 de l'Ordre de 3 de novembre de 2000), als serveis territorials corresponents. Les certificacions d'obra, en el model normalitzat, estaran subscrites pel tècnic municipal i degudament aprovades per l'òrgan de govern competent de l'entitat beneficiària, a l'efecte de procedir al pagament de la subvenció.
  
3. A fi de garantir el pagament de les subvencions durant l'exercici econòmic corresponent, les certificacions d'obra degudament aprovades, d'acord amb el que s'indica en l'apartat anterior, hauran d'estar formalitzades, en qualsevol cas, abans del 31 d'octubre de l'exercici de què es tracte. La no presentació o la presentació posterior a la data indicada donarà lloc a la pèrdua de la subvenció.
  
4. La Conselleria d'Agricultura, Pesca i Alimentació es reserva el dret de realitzar totes les inspeccions tècniques i administratives que considere necessàries a fi de comprovar la correcta execució de les obres. Igualment podrà corregir els errors detectats en les relacions valorades o el mesurament incorrecte d'unitats d'obra o l'aplicació incorrecta dels preus de l'annex I, a fi de determinar la subvenció exacta corresponent a l'obra realment executada.
  
Article 2
  
1. S'estableix un termini de 10 dies, comptadors a partir de l'endemà de la publicació d'aquesta ordre, per a la presentació de noves sol·licituds.
  
2. Els ajuntaments que van presentar la seua sol·licitud en el termini establit en l'Ordre de 3 de novembre de 2000 solament hauran de ratificar-la mitjançant un escrit de l'alcaldia dirigit al servei territorial corresponent de la conselleria.
  
3. Aquells ajuntaments que desitgen bianualitzar la seua inversió hauran de presentar un nou pla d'actuació a fi d'acomodar-lo al que es disposa en aquesta ordre. El nou pla indicarà el termini d'execució i el compromís de realitzar i justificar la seua inversió en l'exercici corrent i en el següent al d'aprovació.
  
4. La Conselleria d'Agricultura, Pesca i Alimentació podrà decidir, en el cas de les noves sol·licituds que es presenten, la bianualització de la inversió corresponent, amb l'audiència prèvia als ajuntaments sol·licitants.
  
Article 3
  
L'import global màxim de les subvencions regulades en l'Ordre de 3 de novembre de 2000, de la Conselleria d'Agricultura, Pesca i Alimentació, queda fixat en 348.499.268 pessetes (4.787.061,41 euros), a càrrec de la línia de subvenció T0170/000, Obres i serveis d'infraestructura agrària en municipi, del Programa 531.10, Estructures Agràries, del pressupost de la Generalitat Valenciana per al 2001.
  
Disposició final
  
Aquesta ordre vigeix des de l'endemà de la publicació en el Diari Oficial de la Generalitat Valenciana.
  
València, 2 d'abril de 2001
  
La consellera d'Agricultura, Pesca i Alimentació,
  
MARIA ÀNGELS RAMON-LLIN I MARTÍNEZ